Keanan Bennetts. Keanan Chidozie Mbaeri Bennetts (; 1999-yil 9-martda tugʻilgan) — ingliz professional futbolchisi, Germaniya 2.Bundesligasining Darmshtadt klubida hujumchi sifatida oʻynaydi. Klublardagi faoliyati. Borussia Mönchengladbach. Bennetts 2018-yilda „Tottenham“ akademiyasidan Mönchengladbachning „Borussia“ siga kelib qoʻshilgan edi. 2020-yil 16-iyun kuni Bundesligada Mönchengladbachning „Borussia“ jamoasi safida professional debyutini oʻtkazdi. VfL "Wolfsburg " jamoasiga qarshi oʻyinning 90-daqiqasida Lars Shtindl oʻrniga zaxiradan maydonga tushdi. Uchrashuv 3:0 hisobida yakunlandi. Ipswich Town (ijara). 2020-yil 2-oktyabrda Bennetts Ipswich Townga mavsumiy ijara shartnomasi asosida qoʻshildi. Ipswich Town 10-oktyabr kuni „Blackpool“ga qarshi safarda 4:1 hisobida gʻalaba qozongan uchrashuvda Bennets ikkinchi boʻlimda zaxiradan maydonga tushib „Ipswich“ safida debyut qildi. 15-dekabr kuni Bennetts Ipswich safidagi birinchi golini Burton Albionga qarshi urdi. Uchrashuv 2:1 hisobida yakunlandi. Bennetts „Ipswich“da ijarada oʻynab yurgan vaqtida 30 ta oʻyinda maydonga tushib, bitta gol urgan. Darmstadt. 2022-yil 21-oktyabrda Bennetts Germaniya 2.Bundesliganing „Darmshtadt“ klubiga bilan bir yillik shartnoma asosida kelib qoʻshildi. Terma jamoadagi faoliyati. Bennetts 2014-yilda 15 yoshgacha boʻlgan Germaniya terma jamoasida ikkita oʻyin oʻtkazgan. Keyinchalik Angliya terma jamoasiga oʻtib, xalqaro miqyosda himoya qildi. Shuningdek, otasi orqali Nigeriya vakili boʻlish huquqiga ham ega edi. Lekin 2019-yilgi FIFA U-20 Jahon chempionatida Nigeriya safida ishtirok etishdan bosh tortdi. Shaxsiy hayoti. Bennetts Londonning Edgvar shahrida tugʻilgan. Onasi nemis, gamburglik, otasi esa nigeriyalik. Oʻzi nemis tilini yaxshi biladi. Akasi Jayden Bennetts ham futbolchi.